ming030890/wiki-yue-high-quality huggingface dataset:
興東邨

興東邨係香港一條公共屋邨，喺香港島西灣河耀興道53號，一共有4座樓，分別係興康樓、興祖樓、興豐樓同埋長者住屋部分嘅東霖苑，喺1996年入伙。佢嘅區議會選區係C28。
興梠慎三

興梠慎三（1986年7月31號—）係日本足球員，司職前鋒，曾經喺2008～2015年間爲日本足球代表隊出場16次。
興民邨

興民邨，係香港嘅一條公共屋邨，喺香港島柴灣大潭道188號，一共有3座樓，1982年入伙。
興民邨嘅三座樓民逸樓、民澤樓、民富樓都係樓高45層嘅公屋，係香港史上頭一條樓高超過40層嘅公屋。
興梠里美

興梠里美 ，係日本嘅一個女藝人同埋配音員。
興業銀行

興業銀行係中國一間銀行，1988年喺福建福州創行。
羊群行為

羊群行為（英文：herd behavior）指一個群體入面嘅個體（無論係人或者第啲動物）有陣時會作出盲目嘅從眾行為嘅現象。
羊皮紙

羊皮紙（parchment）係古時歐洲人用嘅紙。
羊群效應

羊群效應，又叫做從眾效應，俗名跟風，指嘅係有啲人經常會受其他人影響，而跟著人哋嘅思想或者行為。
羊祜

羊祜（祜讀滸，粵拼：joeng4 wu2；221年—278年）字叔子，係三國至西晉軍人、政治人同文學家，出身自泰山名門望族羊氏家族，家族人才輩出，世代都有人在朝做官。

生平
羊祜喺曹魏時代歷任中書侍郎、秘書監、相國從事中郎等官職。司馬炎稱帝之後，羊祜更加深得司馬氏信任，升任尚書左仆射、車騎將軍，官至鎮南將軍。
佢喺晉滅吳嘅過程中貢獻好大，但係未等到吳亡國就喺咸寧四年（278年）十一月病死咗，死後被追認做「太傅」。佢死之前推薦杜預代自己個位。佢死後兩年晉滅吳。

屋企
阿爺：羊續，做過東漢南陽太守，為官清廉，有「懸魚拒賄」嘅事跡。
外公：蔡邕，文學家。
姨媽：蔡文姬。
阿爸：羊道，做過上黨太守，死得早。
阿媽：蔡氏，蔡文姬嘅姊妹
老婆：夏侯氏（夏侯霸個女）
家姐：羊徽瑜，司馬師老婆。

其他意思
響廣東話入面，話人哋羊祜即係話佢易畀人呃。
羊神星

羊神星（Amalthea），即係小行星113，係太陽系小行星帶嘅一粒小行星，喺1871年3月12號發現。
羊肉

垂直旋轉燒羊肉，切片食用。
羊肉係指羊身上嘅肉，古時叫做羖肉、羝肉、羯肉，深得世間好肉之人歡喜。細過一歲嘅羊叫做羔羊，以此烹調出羔羊肉。

肉質
羊肉質地似牛肉，不過味更濃。羊肉肉質細嫩過豬肉，脂肪、膽固醇就少過豬同牛。由於羊肉有一朕唔係人人都可以接受嘅膻除，煮羊肉嗰陣可能會經過特別方法處理，或加入某啲食材令到膻味減低。

分類
英國羊肉
部分英國羊
羊肉有山羊肉、野羊肉、綿羊肉。
《本草》孟詵曰：「河西羊最佳，河東羊亦好」。
《清異錄》：「馮翊產羊，膏嫩第一，言飲食者推馮翊白沙龍。」《清異錄》又載，武後鍾意食冷羊肉，特賜張昌宗冷羊肉，並附札稱：「珍郎殺身以奉國」。
喺中國嘅甘肅慶陽同蘇州嘅藏書等地，都出產優質嘅羊肉。

中醫
羊肉係冬季進補嘅重要嘢食。
唐代虛詵嘅《本草食療》度，記載「凡味與羊肉同煮，皆可補也。」
《本草綱目》記載，「羊肉能暖中補虛，補中益氣，開胃健身，益腎氣，養膽明目，治虛勞寒冷，五勞七傷」。
羊肉喺《本草綱目》度稱為元陽、有益氣血嘅溫熱補品，可以去濕氣、避寒冷、暖心胃，重有補腎壯陽嘅作用，用於腎虛腰疼、陽痿精衰、性瘦怕冷、病後虛寒、產婦餐後大虛或腹痛嘅輔助食療。佢所含嘅賴氨酸、精氨酸、駔氨酸、絲氨酸等必需氨基酸都高過牛肉、豬肉同雞肉。
羊肉嘅氣味較重，對胃腸嘅消化負擔都較重，胃脾功能唔好嘅人唔適宜食。同豬肉牛肉一樣，食得太多呢類動物性脂肪，對心血管系統可能造成壓力，所以羊肉都唔可以食得太多。暑熱天或發熱病人都要小心食用。
羊羊

喜羊羊與灰太狼：簡稱喜羊羊或羊羊，中國大陸卡通片。
中出羊子：花名羊羊，香港變性社運人士。
馮皓揚：花名羊羊，香港男演員。
樂羊羊：2010年亞運會官方吉祥物。
懶羊羊：喜羊羊與灰太狼系列嘅角色。
羊腩

羊腩係羊腹部下側嘅肉，係秋天同冬天常見嘅嘢食，廣東人通常以柱侯醬同枝竹煮製成「羊腩煲」。
羊舌氏

羊舌（粵拼：joeng4 sit6）係唐人姓氏，喺《百家姓》裏頭排第473位，依家經已冇乜人用。
呢篇羊舌氏係同姓氏有關嘅楔位文章，重未寫完嘅。麻煩你幫手充實佢。
粒神螺

粒神螺（學名：Apollon olivator rubustus）係異足目法螺科Apollon嘅一種，主要分佈喺中國大陸，通常喺潮間帶棲息。
粒突箱魨

粒突箱魨（學名：Ostracion cubicus），係箱魨科魚類嘅一種。
粒雪

粒雪（英文：Firn），又叫萬年雪、永久積雪，係雪嘅一種形態，喺長期氣候寒冷嘅地區，雪一路累積令雪層逐漸變厚，就會令雪重新結晶，密度亦會增加到0.4-0.83g/cm³，就可以叫做粒雪。
粗勒草

粗勒草（粵拼：cou1 laap3 cou2；學名：Aglaonema）係天南星科下面嘅一個屬，原產亞洲熱帶地區。
呢種植物好多時俾人當成年花噉擺。植株規律一般都係個葉比較大，出面深綠入面淺綠。
粒子束武器

粒子束武器（particle-beam weapon）係指內置粒子加速器嘅武器。呢啲武器會將原子咁大或者更細嘅粒子以極高嘅速度射向目標，損壞目標嘅原子或者分子結構。呢種武器到咗 2020 年都仲係一種構想。
粒線體

動物細胞結構圖解。①核仁 ②細胞核 ③核糖體 ④囊泡 ⑤糙面內質網 ⑥高基氏體 ⑦細胞骨架 ⑧光面內質網 ⑨線粒體 ⑩液泡 ⑪細胞質 ⑫溶酶體 ⑬中心粒
線粒體剖面圖，顯示：內膜，(2)外膜，(3)嵴，(4)基質
線粒體（粵拼：lap1 sin3 tai2，mitochondrion，源於希臘話：mitos「線」 + khondrion「粒嘢」，又譯做粒線體），係細胞入面嘅細胞器。通常一個細胞會有成百個成千個線粒體。線粒體可以佔到細胞質體積嘅25%。
線粒體嘅數目取決於細胞嘅代謝水平。代謝活動越旺盛，線粒體就會越多。
線粒體可以看做係「細胞能量工廠」，因為佢主要功能係將有機物氧化產生嘅能量轉化爲ATP。

結構
唔同細胞線粒體結構會有唔同。某啲情況下，線粒體會好似右邊圖咁，好似條香腸咁，細1到4微米。另一啲時候，線粒體會形成交叉管狀網絡。除此之外，幾個線粒體可以合埋成一粒，一個又可以分開成兩粒。
線粒體有兩個功能唔同嘅膜：外膜同内膜。外膜包圍住個細胞器，同細胞膜成份一致。內膜就具有ATP，仲有核糖體同少量DNA分子。也即係話，線粒體含有遺傳物質。

功能
線粒體首要功能係分解有機物，產生能量（即係ATP），但佢喺其他代謝反應入面，仲起到好大作用。好似：
細胞凋亡。
細胞增殖。
細胞氧化還原狀態調節。
合成原血紅素。
合成膽固醇。
產生熱量保持體溫。
藝術心理學

藝術心理學（psychology of art）係藝術同心理學嘅交叉領域，用心理學嘅科學方法研究人喺欣賞同創造藝術品嗰陣人腦當中發生啲乜過程。
藝術音樂

Art music（可以做粵拼：aat1 miu1 sik4）係指傳統上畀人覺得「有藝術性」或者「高檔」嘅音樂。
藝術風格

藝術風格（art style）係視覺藝術上嘅一個概念。一個藝術風格係指由一柞作品具有嘅特徵，而呢啲特徵令佢哋同唔屬嗰個風格嘅作品有明顯睇得出嘅差異。
藝術運動

藝術運動（art movement）係指一種喺藝術上有共同目標，俾一班藝術家喺一段時期內（由幾個月至幾廿年不等）所遵循嘅風格。
藝術電影

藝術電影（粵拼：ngai6 seot6 din6 jing2，Art film）係一種電影類型，指著重藝術性、而非商業性嘅電影。而佢哋多數係獨立電影。
藝術歌

藝術歌（英文：art song）係泛指任何有歌詞，有伴奏，會被有古典聲樂訓練嘅歌唱家當藝術作品咁喺音樂廳表演嘅短歌。
德文嘅藝術歌叫浪漫詩歌（Lied）。
藝術組合

藝術組合（英文：collective 或者 artist collective），喺藝術，係一種由幾個或者一羣藝術家，為咗某種共同目標自發組成，以整體名義做嘢，但係好多時喺藝術界以外冇正式身份嘅藝術團體；呢種團體冇一個特定嘅中文譯名，按情形有時亦會話係獨立藝術團體、藝術單位、自發組成等等。呢種團體可以係暫時性質，例如為咗參加某個美術展或者藝術展銷會而成立，完咗即刻解散；亦可以係長期運作，期間一路換人。因為佢哋好多時會係冇法人地位嘅非正式組織，有被機構呑併嘅危險。
藝術資助

藝術資助係藝術家賺取收入嘅兩種主要途徑之一，即係好似做科學研究咁，係向撥款機構寫建議書申請撥款，然後整建議入面話要整嗰件作品，跟住攞出去公開展覽（相當於研究嘅學術出版），然後要寫返份報告畀撥款機構。同科研一樣，決唔決定撥款，主要係靠同儕互評。
攞資助嘅藝術家好多時會係做一啲商業上比較難賣錢嘅出品。
蘇昱彰

蘇昱彰（粵拼：sou1 juk1 zoeng1；1940年6月24號—2019年4月29號）係中國功夫家、學者同醫師，喺臺灣東山出世。佢畢生喺世界各地教授功夫、中醫哲學同醫學。佢2019年4月29號喺西班牙加那利群島拉帕爾馬一間醫院過身，享年78歲。
蘇文欣

蘇文欣，MH（英文：SO Man-yan，1981年11月24號—）係香港士碌架運動員。

簡歷
蘇文欣喺小學時期已經開始跟住老豆喺慈雲山海龍會桌球場打波，中學時期喺協和書院讀書，主要同女同學切磋球技，中學畢業之後，佢修讀海外大學課程，2007年開始搵香港隊嘅教練陳楚君學藝，之後就全力投入桌球事業，曾經參加中國桌球排名賽。2008年12月，蘇文欣出戰2008紳迪盃亞洲(深圳)桌球公開賽，呢次係佢第一次代表香港參加大賽，亦係佢第一次同男球手進行正式賽事。
喺大學畢業之後，佢係一直靠積蓄同做兼職嚟支持佢嘅桌球事業，直至到2009年做咗精英運動員，經濟壓力先至能夠得到紓緩。
2017年1月，蘇文欣參加喺英國舉行嘅女子桌球大師賽，桌球生涯第一次打入職業賽決賽。佢喺決賽對戰世界冠軍英國名將伊雲絲（英文：Reanne Evans），最後以0比4輸咗，得到亞軍。
蘇文隆

蘇文隆（英語：Don So Man-lung，1968年－），屯門裁判法院主任裁判官，喺2020年6月獲正式委任。 蘇因香港逃犯條例爭議嗰陣時喺咁多單案件判決畀指偏頗，判處刑罰唔相稱，而畀部分香港媒體關注。

簡歷
蘇文隆1968年喺香港出生，分別於1991年、1992年及1996年，在香港大學攞到法學士學位、法學專業證書及法學碩士學位。他1992年攞到大律師資格，自1993年起私人執業。
蘇喺2020年6月獲正式委任為粉嶺裁判法院主任裁判官，
至2020年7月4日，多個媒體報道，蘇文隆獲委任負責處理危害國家安全犯罪案件嘅指定法官。

政治審判爭議
關於蘇文隆嘅爭議，主要係圍繞自2019年起香港逃犯條例爭議相關案件嘅判決。有網民發起對蘇文隆、水佳麗、吳重儀等多個法官嘅投訴，當中批評佢哋處事偏頗，包括分析證據並未符合毫無合理疑點嘅標準、基於主觀意見作出評論同裁決，同埋判刑時持有預設立場等。至2020年7月15日，司法機構首次證實有三名裁判官遭大量投訴，但冇透露姓名。

對元朗恐襲事件施襲者放寬保釋條件
蘇文隆喺2019年10月及12月放寬過涉參與元朗襲擊事件白衣人的保釋條件，備受爭議。

2020年1月輕判藏毒警察
蘇文隆曾經喺2020年1月，輕判一名藏有冰毒、偉哥及私煙的休班警，僅判其罰款5,000元同埋接受感化令，而備受爭議。

判決社工復興運動成員阻差辦公爭議
於香港逃犯條例爭議期間，社工復興運動成員劉家棟曾經喺一次示威活動中嘗試調停，呼籲警讓人群離開，但反被控阻差辦公，跟住蘇文隆判其罪名成立，重判其坐一年監，更拒絕辯方提出保釋等候上訴的申請。最終高院批准涉案社工保釋等候上訴。其後有網民投訴，指裁判官對案件存有偏頗或先入為主嘅觀點，包括沒有接納被告人嘅證供、判處嘅刑罰不相稱，以及迅速拒絕被告嘅保釋申請等。

重判大三罷案被告
2019年11月12日，網民發起「大三罷」，大埔當日早上亦有示威者堵路。至示威人士散去後，31歲的麵包師傅葉耀民在安慈路被警察截停兼搜出背包有木棍、護目鏡、泳鏡、六角匙及防毒面具等而以藏有非法用途工具用作非法用途罪被起訴。在2020年8月25日，蘇在不接受被告指有關工具是用於工作用途的解釋，又以葉身上工具很多為由，相信佢唔只係旁觀者及唔信有關工具用嚟保護自己，而相信葉係長期對抗警察，更以其長時間喺現場旁邊睇住為由，裁定葉有關控罪成立，重判其坐9個月監。之後，葉獲批准以5萬港元保釋外出等候上訴。
蘇曉康

蘇曉康（1949年—）係中國作家、記者、異見人士，祖籍四川，喺浙江杭州出世，喺北京長大。佢係《河殤》總撰稿人，因此起名，係中國1980年代報告文學代表人物之一。八九民運之後，佢俾中國政府指控係幕後黑手，因此流亡美國。

生平
蘇曉康因為積極參加八九民運，六四之後俾中國政府通緝。1989年6月，逃亡去咗美國。之後佢做過民主中國陣線理事。而今佢係《民主中國》雜誌社社長。

屋企人
蘇曉康阿爸叫蘇沛，係中共高級幹部，最初做過《浙江日報》編輯，1960年調去《紅旗》雜誌，喺陳伯達手下做嘢，文革時候下放五七幹校，1975年起跟鄧力群做嘢，文革之後去咗中共中央書記處政治研究室，2003年3月喺北京肝癌過身。蘇曉康阿媽係《光明日報》記者，六四事件令佢受好大驚嚇，1991年喺北京街邊跌親，腦溢血過身。佢阿爸阿媽原先係喺台灣嘅共產黨員，所以佢1949年喺台灣出世。
蘇曉康仲有家姐同細佬。
佢老婆叫傅莉，兩公婆有個仔蘇單。

作品
呢個表唔完整，歡迎加料。
《河殤》
《自由備忘錄：蘇曉康全景報告文學集》。北京：中國社會科學出版社。1988。ISBN 9787500405443。
《離魂歷劫自序》。台北：時報文化出版社。1997。ISBN 9571324205。
蘇敬恆

蘇敬恆（英文：So King Hang；1981年5月21號—）係香港新聞從業員，而家係香港電台新聞部主任同《城市論壇》主持人，做過無綫電視新聞港聞組同中國組高級記者。
2017年夏季，蘇敬恆喺行政長官林鄭月娥上任後，傳出政府有意搵佢做新任食物及衞生局政治助理，但係因為建制派覺得佢太親泛民而大力反對，最後做唔成，政府搵咗另一個人選鄭守崗。
蘇施黃

蘇施黃（1955年2月17號—），原名劉高琮，昵稱阿蘇，香港DJ、電視節目主持人、飲食節目主持人。
近來[咩時候？]，為百佳超級市場同中華煤氣明火煮食拍廣告。

專輯
《六啤半》：13人唱片騎師組合六啤半其中一名成員。
蘇斯博士

蘇斯博士（英文：Dr. Seuss，1904年3月2號—1991年9月24號）係美國作家同漫畫家，以細路繪畫書本（繪本）最出名。蘇斯博士係筆名，佢原名係Theodor Seuss Geisel。

生平
佢喺達特茅斯學院試過因為飲酒被罰，攞到學士學位後，去到英國牛津大學攞到英國文學博士。佢喺牛津嘅先生建議佢去創作而唔係去教學。

作品
蘇斯博士嘅作品以細路繪本為主，而且每部作品都有押韻。
A Cat in a hat
Green Eggs and Ham
The Lorax
蘇春就

蘇春就（Andrew So）係香港一個街頭表演藝人，2010年9月嗰時50歲。佢所玩嘅包括「抖空竹」雜耍，同木製「中國搖搖」。
蘇春就以前做過香港海洋公園全職小丑，藝穗默劇實驗室成員。自己創立香港註冊職業表演團體香港有趣小丑劇團。蘇春就曾經拍過天主教公教錄像、有線電視、TVB、MTV、星期日檔案專訪、同埋做過周刊訪問。蘇春就靠去康文署、青少年中心、幼稚園、學校同演藝訓練班兼表演過活。

事
蘇春就曾經嚮香港旺角同銅鑼灣鬧市宣傳表演默劇同雜技。2010年4月6號6點幾，嚮記利佐治街19號對開行人專用區，俾差人拉，告佢阻街。不過東區法院認為，蘇春就嚮街表演，係《香港基本法》畀嘅，香港市民享有文學藝術創作自由權利，佢冇對其他行人構成危險同不安，與眾同樂。而行人專用區作用唔只係畀人行，應該容納其它文化交流活動。所以判蘇春就阻街罪名唔成立。
蘇曉彤

蘇曉彤（1998年11月9號—）係中國影視女演員，河南開封人，北京舞蹈學院附中、北京電影學院2017級表演系本科畢業。代表作有《大宋少年志》、《黑處有什麼》、《御賜小仵作》等。

家庭
阿爸蘇紅林係河南永利商貿有限公司董事長。
舍提一世

舍提一世（粵拼：se3 tai4 jat1 sai3，Seti I，?—約前1279年5月），係個古埃及第十九王朝嘅法老王，約前1294年6月—約前1279年5月13號在位。
佢係拉美西斯一世個仔、拉美西斯二世個老竇。
舍竭

舍竭（粵拼：se3 kit3，烏爾都文、旁遮普文：سیالکوٹ）係巴基斯坦旁遮普省東北部嘅一埠，人口約莫350萬。
舍利格爾湖

舍利格爾湖（俄文：Селиге́р）係一個喺俄羅斯特維爾州奧斯塔什科夫斯基區（中文：奧斯塔什科夫斯基區）同諾夫哥羅德州得米揚斯基區（英文：Demyansky District）嘅湖，離海平面205米（673英尺）高，表面積212平方公里（82平方英里），平均深5.8米（19英尺）。舍利扎羅科河嘅起源喺呢個湖嘅南邊，並且一路流入去伏加河。
維基同享有多媒體嘅嘢：Lake Seliger
舍爾納克省

舍爾納克省（土耳其文：Şırnak ili）係土耳其嘅其中一個省，首府舍爾納克。
舍利子

舍利子，又叫舍利，係指佛教僧人圓寂火化之後，骨灰入面嘅有色結晶。舍利子初頭喺佛祖釋迦牟尼度出現，後尾其他得道高僧都發現有，都會擺入佛寺度供奉。
舍利扎羅科河

舍利扎羅科河（俄文：Селижа́ровка）係一條喺俄羅斯特維爾州嘅河，長36公里（22英里），流域有2,950平方公里（1,140平方英里）。舍利扎羅科河係伏加河嘅左支流之一。舍利扎羅科河係由舍利格爾湖一路流到去喺舍利扎羅科嘅河口。
維基同享有多媒體嘅嘢： Selizharovka River
舍布碌

舍布碌（法文：Sherbrooke），普通話叫舍布魯克，係加拿大嘅一個城市，位於魁北克省西南部。喺2006年，呢個市大概有人口15萬人。係艾第地區嘅最大城市。呢個市早期由講英文啲居民居多，但係而已經變咗法文居民佔多數。
綠海龜

綠海龜（Green turtle）係世界上分佈最廣泛嘅海龜之一。

分佈
熱帶同亞熱帶海洋水域。響中國，由山東省到台灣海域，以至中越之間嘅北部灣，都可以發現綠海龜蹤影。

特徵
綠海龜嘅龜甲
成年綠海龜殼呈黃綠色或者深啡色，長 70 至 150 厘米，體重約 200 公斤，亦有紀錄係超過 400 公斤。因為體內脂肪係淺綠色，所以先俾人叫做綠海龜。

食啲乜
綠海龜係雜食性動物。成年龜主要食海草同藻類等植物，佢哋啲腸有特殊細菌，幫助消化食物。成年龜間中亦會食海綿、水母、墨魚同蝦呢啲海洋無脊椎動物同魚類。海龜仔就鍾意食魚卵、軟體動物、蝦同水母等等。

香港生蛋地點
on wharf 位於佛羅里達州Key West市嘅綠海龜
未成年嘅夏威夷 "Honu"
香港濕地公園養過嘅小綠海龜
以前喺香港係有好多適合綠海龜出蛋嘅地方，例如石澳、大浪灣、南丫島、深灣、西貢、大浪西灣等，但係隨住海洋污染，海上交通繁忙，加上海灘被人干擾後，現時只有南丫島先係綠海龜嘅定期繁殖地。
2006年11月，漁護署人員響西貢大浪灣，小心翼翼將龜蛋拎走，同埋響2007年2月，喺送龜仔返大海之前，安排佢哋住喺香港海洋公園同香港濕地公園嘅展覽館入面養。直到2007年7月先至放生。
綠翅鴨

綠翅鴨（學名：Anas crecca），係鴨科鴨屬下一種雀，主要出現喺歐亞大陸地區。
綠箭香口膠

（英文：Doublemint），簡稱綠箭，係箭牌出嘅香口膠，胡椒薄荷味，綠色包裝，1914年開始用，而家喺全球各地都有得賣。
綠皮書

喺英國、英聯邦國、愛爾蘭同埋香港，綠皮書係政府修改法律或政策嘅第一步。呢份係政府一份臨時報告，但未有承諾做任何嘢。當綠皮書有咗諮詢結果，就會出一份白皮書。
喺加拿大，綠皮書係一份官方文件，主要係政府響重大政策拎出嚟畀公眾討論嗰陣，政府嘅一份立場同聲明，政府喺呢個階段未有任何決定。
喺歐盟，都有類似嘅機制，一般用響全歐洲相關嘅事務上面。
喺香港，綠皮書係政府向公眾發出嘅諮詢文件。
呢篇綠皮書係政治類嘅楔位文章，未完成；麻煩你幫手加下料，充實佢。
綠色化學

綠色化學係一門學問，諗下點樣用化學整嘢出來之時，佢個過程同產品都到最少污染物，從而保護到環境。

12個基本法則
預防有廢物
用晒反應物所有原子。
設計合成方法嗰陣，儘量考慮反應物同生成物嘅毒性。
設計低毒性化學品。
少用或者用安全溶劑同輔助物。
為慳能源、少影響環境，反應條件以常溫常壓狀態為主。
使用永續資源為原料。
簡化反應步驟，減少整出非必要性衍生物。
盡可能使用高選擇性嘅催化劑。
設計可分解嘅化學品。
及時偵測污染物。
慎選過程用嘅化學物質，以減少意外災害發生。
綠色MON

綠色MON係淨係出到綠色嘅電腦熒光幕。另外亦有出橙色（amber）嘅橙色MON同出白色嘅黑白MON。呢類單色MON喺以前電腦熒光幕真係熒光幕（顯像管）嗰陣常見，原因係價錢平，亦有人認為綠色對眼好所以有橙色揀都會揀綠色。
贊拿路加度素

贊拿路加度素（英文：Gennaro Gattuso，1978年1月9號—）係意大利足球領隊、前足球員，球員時期踢中場。

葳蕤史
呢節要加長。
贊比亞

贊比亞（英文：Zambia）係非洲南部一內陸國，首都盧薩卡，面積752,614平方公里，人口1,166.8萬，法定語文係英文。
贊比西河

贊比西河（英文：Zambezi）係非洲第四長河，流經贊比亞、剛果民主共和國、安哥拉、納米比亞、博茨瓦納、津巴布韋、莫桑比克、馬拉維同坦桑尼亞，長2,574公里。
贊詹省

贊詹省（波斯文：استان زنجان‎）係伊朗一省，首府贊詹。
贊尼特銀行

贊尼特銀行（英文：Zenith Bank Plc.，尼日利亞證券交易所（英文：Nigerian Exchange Group）：ZENITHBANK）全名贊尼特銀行股份有限公司，喺1990年5月開，跟住喺2004年7月變咗股份有限公司，同年10月21號進行公開招股，並喺尼日利亞證券交易所（英文：Nigerian Exchange Group）掛牌。
2004年，被惠譽國際頒佈長期評級為AA-（指優質管理企業）。
其後喺2013年3月21號，以全球憑證（英文：Global depository receipt）喺倫敦證券交易所掛牌，以每50股普通股，發行1.25億股。
而主要分行包括岡比亞、加納、塞拉利昂、南非、同英國。總部喺尼日利亞維多利亞島（英文：Victoria Island, Lagos）。僱員總人數3,911，包括董事長Macaulay Pepple、總裁為Jim Ovia。
贊斯列文

贊斯列文（粵拼：zaan3 si1 lit6 man4，德文：Jens Lehmann，1969年11月10號—）係個退咗役嘅德國足球運動員，踢過門將，舊時效力過英超球會阿仙奴。
贊比亞銀行

贊比亞銀行係贊比亞嘅中央銀行，1938年創立，總部喺盧薩卡。佢負責發行贊比亞嘅法定貨幣贊比亞瓜查。
贊育醫院

贊育醫院（英文：Tsan Yuk Hospital）係香港第一間華人產科醫院，響香港島西營盤醫院道30號，響1922年由倫敦會傳教士創立，原址響西邊街，1955年搬到醫院道現址，係醫院管理局港島西聯網轄下嘅醫院之一。

簡介
贊育醫院喺1922年由倫敦傳教士創立，目的係為社區提供產科服務，之後成為一間公立醫院，同埋香港大學嘅教學醫院，為醫生提供訓練同研究；亦為學護提供產科訓練。醫院已經成為日間中心，為病人提供產前同產後護理，並推行多個健康教育計劃，包括點樣照顧新生嬰兒、懷孕女性嘅飲食同家庭計劃等。
贊比亞瓜查

贊比亞瓜查係贊比亞嘅流通貨幣，喺1968年開始發行，2012年出過新版，用1000比1嘅比例同舊版換。
贊詹

贊詹（波斯文：زنجان‎）喺伊朗西北面，係贊詹省嘅省會，2006年有34萬人喺度住。贊詹當地嘅冇籽提子好出名。
芽月21號

芽月21號（法文：21 Germinal），亦叫南歐紫荊日（法文：Gainier），係法國共和曆入面每年嘅第201日，離年尾重有164日（閏年165日）。
芽月25號

芽月25號（法文：25 Germinal），亦叫鴿日（法文：Pigeon），係法國共和曆入面每年嘅第205日，離年尾重有160日（閏年161日）。
芽月27號

芽月27號（法文：27 Germinal），亦叫銀蓮日（法文：Anémone），係法國共和曆入面每年嘅第207日，離年尾重有158日（閏年159日）。
芽月22號

芽月22號（法文：22 Germinal），亦叫羅馬生菜日（法文：Romaine），係法國共和曆入面每年嘅第202日，離年尾重有163日（閏年164日）。
芽月28號

芽月28號（法文：28 Germinal），亦叫堇菜日（法文：Pensée），係法國共和曆入面每年嘅第208日，離年尾重有157日（閏年158日）。
芽月23號

芽月23號（法文：23 Germinal），亦叫七葉樹日（法文：Marronier），係法國共和曆入面每年嘅第203日，離年尾重有162日（閏年163日）。
芽月26號

芽月26號（法文：26 Germinal），亦叫歐丁香日（法文：Lilas），係法國共和曆入面每年嘅第206日，離年尾重有159日（閏年160日）。
芽月1號

芽月1號（法文：1 Germinal），亦叫報春花日（法文：Primevère），係法國共和曆入面每年嘅第181日，離年尾重有184日（閏年185日）。
芽月20號

芽月20號（法文：20 Germinal），亦叫蜂巢日（法文：Ruche），係法國共和曆入面每年嘅第200日，離年尾重有165日（閏年166日）。
芽月24號

芽月24號（法文：24 Germinal），亦叫芝麻菜日（法文：Roquette），係法國共和曆入面每年嘅第204日，離年尾重有161日（閏年162日）。
罷市

罷市係市場因為要爭取特定訴求而閂埋門唔做生意，可以話係罷工嘅其中一種形式，而英文語境亦無特別區分罷工同罷市。
罷蘭地喝

罷蘭地喝（英文：brandy hot）係酒水一種，用檸檬滾水白糖打成。
罷課

罷課係種抗議方式，嗰日啲學生去參加示威活動，冇上堂。
羅一笑

羅一笑（粵拼：lo4 jat1 siu3；簡化字：罗一笑；2011年12月7號—2016年12月24號）係中國大陸嘅普通公民同兒童，廣東深圳人，祖籍黑龍江哈爾濱。曾經喺2016年底俾媒體人羅爾發佈嘅《羅一笑，你給我站住》篇文後被轉發好多次而出名，事後重引發中國大陸網民向佢嘅慈善行動提出質疑。同年11月30號，羅爾澄清佢自己為條女搞慈善行動嘅原因，重喺12月初確定有人喺網絡為公眾號關注率而搞炒作行動。
羅一笑喺2016年12月24號天光無耐（UTC+8）死咗，終年5歲。
罷工

1934年美國明尼蘇達州攞住鐵通嘅罷工工人同警察響明尼阿波利斯街頭衝突。
罷工，係一種工業行動，工人為咗表示抗議，而一齊唔做嘢。響依賴集體勞動嘅行業，例如工廠、煤礦等，罷工往往能夠迅速得到僱主、政府同公眾嘅迅速注意，令到工人提出嘅要求更可能獲得保證。響西方國家，罷工響19世紀尾同20世紀頭、工業革命發生期間產生咗關鍵嘅作用，成功迫使政府修改政策，甚至落埋台。
喺罷工期間，如果工人照返工就會俾人仇視，叫做「工賊」。人性化嘅理由，可能個別工友手停口停，經濟上比其他工友更加撐唔住。
羅世乙

羅世乙（粵拼：lo4 sai3 jyut6，1998年7月21號—）係中國大陸男歌手、音樂製作人同設計師，佢響重慶出世，2018年入行。
羅丁堪

羅丁堪（Drottningholm，字面解做王后嘅島仔）係斯德哥爾摩西南部一個島，2010年人口398。島上面有羅丁堪行宮。
罷蘭地角爹

罷蘭地角爹（英文brandy cocktail）係酒水一種，係角爹一類，酒係罷蘭地。
蔣文端

蔣文端（1969年—）係廣東粵劇院花旦，1990年代初期成為首批華南理工派去香港無線電視實習嘅學生，演出唔少嘅無綫電視劇，好似1995年嘅《情濃大地》噉。1995年約滿離開無綫，返返廣州粵劇院一團，主演《紫釵記》、《紅樓夢》、《西施》、《貍貓換太子》等粵劇劇目。
蔣文端已婚，有兩個囡。
蔣欣

蔣欣（粵拼：zoeng2 jan1；簡化字：蒋欣；英文：Rulu Jiang；1983年5月8號—），中國女演員。喺烏魯木齊出世，河南鄭州大，祖籍湖南益陽。細個入鄭州市少兒藝術團同河南省少兒藝術團，之後喺河南省藝術學校畢業（依家中原文化藝術學院）影視專科。蔣欣憑住《後宮甄嬛傳》入面華妃一角嘅出色演出而受關注，人氣都上漲。

早期經歷
蔣欣早年喺鄭州市伊河路小學讀過、鄭州十九中同河南省藝術學校， 7歲入鄭州市少兒藝術團，8歲入河南省少兒藝術團， 9歲開始參加影視劇拍攝，佢參加演出嘅電視劇《墜子皇后》喺全國播出後，反響強烈，被叫做河南童星。16歲決定去北京做戲為生，最初雙親反對，不過之後就一齊去北京生活。

演藝經歷
蔣欣曾有過喺一年內拍5部電視劇嘅經歷，周曉文導演話佢喺一位刻苦嘅演員。2003年，喺張紀中版嘅電視劇《天龍八部》入面飾演木婉清而開始出名，同躋身「80後小花旦」行列。之後，亦喺電視劇《仙劍奇俠傳》、《歡天喜地七仙女》等劇飾演重要角色。2011年，以精湛演技飾演電視劇《後宮甄嬛傳》入面嘅「華妃」一角而有人氣同肯定，並攞咗「2012年國劇盛典」最佳女配角獎。
2013年，主演電視劇由唐七公子所著小說《華胥引》改編嘅古裝劇《華胥引之絕愛之城》，飾演宋凝一角色。2014年，同霍建華、趙麗穎主演古裝劇《花千骨》並繼續參演《甄嬛傳》姊妹篇《羋月傳》；同年，出演《老農民》，飾演喬月。2016年，首次上央視春晚，表演歌舞《在你偉大的懷抱裡》；因出演《歡樂頌》入面身世坎坷同性格多元嘅樊勝美而受關注；9月，參加原創喜劇競賽綜藝節目《喜劇總動員》，攞咗第一季總冠軍。2017年，再上央視春晚，同《歡樂頌》其餘主演有TFBOYS一齊做開場嘉賓，演唱歌曲《美麗中國年》。

社會活動
從2014年開始，蔣欣幾次參與韓紅愛心慈善基金會發起嘅大型慈善公益活動：2014年「百人援青(青海)」、2015年「百人援貴(貴州)」、2016年「百人援甘(甘肅)」。
2015年12月23號，做嘉賓出席第30屆中國電視劇飛天獎典禮。
蔣承縉

蔣承縉（英文：Howard Chiang）係一個臺灣經紀人同填詞人，本名蔣篤全，筆名大麥、Wonderful。
蔣志光

蔣志光（Chi-Kwong Cheung，Cheung Chi-Gwong，Ram Chiang，1961年7月2號—），尊稱蔣老師，係前無綫電視男藝員同埋歌手。唱歌嘅代表作包括《相逢何必曾相識》（同韋綺姍合唱）同埋《皇后大道東》（同羅大佑合唱）等等。參演嘅電視劇就有《真情》、《愛情全保》、《肥田囍事》、《法證先鋒II》、《少年四大名捕》、《秋香怒點唐伯虎》、《女拳》、《法證先鋒III》等等。

支持《港版國安法》疑雲
喺2020年中，北京未經諮詢或香港人同意，強行訂立嘅《港版國安法》，曾經有一名支持呢條法例嘅聯署出現蔣志光嘅名，但有關聯署之後被揭發做假，除咗蔣志光之後否認有參與，其中名單上嘅張寶華、徐熙媛、李巧靈之後都否認有份，而陳汝騫就一早離世。
蔣東強

蔣東強，香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
蔣榮法

蔣榮法（又名蔣榮發，藝名火星，英文：Mars Cheung Wing-Fat，1954年2月28號—），係香港武打同動作特技演員，而家係無綫電視動作特效藝員。
佢因為一次汽車事故，而令頭上面有兩道疤，於是多咗個外號叫「火星」。佢喺泰國出道，開始時做替身。此外，佢同盧惠光被視為成龍嘅左右手，係成家班嘅早期代表人物。
蔣榮伊

蔣榮伊，係臺灣填詞人。

經歷
佢讀過國防大學政治作戰學院音樂系。

填詞作品
呢個表唔完整，歡迎加料。
《也許你會告訴我》
《Love Is Over》
《夢難留》
萊索托

萊索托（又譯利索圖），係非洲一國，首都馬塞盧，同時亦係南非共和國嘅衛星國。
萊茵邦聯

萊茵邦聯（德文：Rheinbund；法文：Confédération du Rhin），又叫萊茵聯盟，係法蘭西第一帝國嘅附屬國，1806至1813年間喺德意志地區嘅政治實體。
佢係俄國亞歷山大一世同埋奧地利法蘭茲一世喺奧斯特里茨戰役戰敗後由拿破崙所建立嘅。最初成員有16個前神聖羅馬帝國嘅邦國，後來再多19個邦國加入，聯邦嘅邦國合共統治超過一千五百萬人，對法國喺東線有策略性嘅優勢。
1813年拿破崙打輸咗萊比錫戰役之後，萊茵邦聯解體。其後佢俾德意志邦聯取代。
萊納·瑪利亞·里爾克

萊納·瑪利亞·里爾克（Rainer Maria Rilke，1875年12月4號—1926年12月29號）係奧地利嘅德文詩人，響奧匈帝國波希米亞布拉格出世。
萊蒙托夫

萊蒙托夫（Михаил Юрьевич Лермонтов，1814年10月15號—1841年7月27號）係俄羅斯帝國作家，主要寫詩，亦有寫小說同劇本，被睇成普希金嘅後繼者。
萊納·韋斯

萊納·韋斯（粵拼：wai5 si1，Rainer Weiss，1932年9月29號—）係個美國物理學家，攞過諾貝爾物理學獎。
胡子

胡子（1989年—）係台灣YouTuber，因為拍攝實驗、開箱等片段而出名。
胡塞運動

胡塞運動 (阿拉伯文：الحوثيون‎，羅馬拼音：al-Ḥūthiyūn)，正式叫做真主虔信者 (阿拉伯文：أنصار الله‎，羅馬拼音：ʾAnṣār Allāh，意思係  ｢阿拉嘅支持者｣)，係一個回教什葉派嘅政治同武裝組織，受大部分國家公認係恐怖主義組織。佢哋喺1994年喺也門出現，而佢哋嘅成員主要都係宰德派同埋胡塞部落嘅人。
喺1994年，胡塞阿頭 Hussein al-Houthi 批評當時也門總統 Ali Abdullah Saleh 犯咗貪污，同時覺得佢對沙地阿拉伯同美國嘅關係太好。喺2003年，受黎巴嫩真主黨嘅影響，胡塞運動都用咗類似嘅口號，針對美國、以色列、同猶太人。胡塞阿頭喺2004年俾也門軍隊殺咗，所以發動咗胡塞嘅叛亂。由當時開始到依家，胡塞嘅阿頭係前阿頭嘅細佬 Abdul-Malik al-Houthi。
喺2011年，胡塞運動同其他反對派組織，一齊參與咗也門革命（英文：Yemeni Revolution）。佢哋曾經同也門政府開過會，但係冇簽到份和解協議。喺2014年，胡塞同總統 Saleh 同意幫胡塞組織控制也門首都薩那。之後，沙地阿拉伯發動軍事行動，希望恢復返也門政府嘅控制，造成也門內戰（英文：Yemeni civil war (2014–present)）。
喺2023年以色列-哈馬斯戰爭爆發之後，胡塞武裝對紅海對出嘅以色列船發射導彈。佢哋聲稱係為咗支持巴勒斯坦人同埋俾人道援助能夠入加沙地帶。
喺也門國内，胡塞組織利用經濟發展嚟吸引人民嘅支持。除此之外，佢哋亦要求宰德派信徒平等、完全控制也門、同埋支持國外其他針對美國、以色列、同沙地阿拉伯嘅運動。對於國内嘅遜尼派信徒，胡塞有曾經排擠過佢哋，但係亦有招募過佢哋。因爲胡塞運動嘅意識形態，佢哋喺也門内戰嘅參與，一般都被認爲係伊沙代理衝突（英文：Iran–Saudi Arabia proxy conflict）嘅一部分。
胡士托風波

《胡士托風波》（Taking Woodstock）係臺灣導演李安嘅一齣喜劇電影，背景用胡士托音樂節，打算嚮2009年5月坎城影展做首映，嚮台灣排期 9月4號上畫，而香港係10月1號。演員包括迪美查馬田、艾美夏斯、艾美達史丹頓、亨利高曼。

劇情
1969年夏天，主角伊利拉泰柏（迪美查馬田飾演），幫阿爸打理鄉下間汽車旅館。佢接辦「胡士托音樂藝術節」，以為淨係得五千人嚟，點知竟然吸引到50萬人湧去佢間鄉下旅館，出現大場面主題音樂會。
胡夏

胡夏（粵拼：wu4 haa6；簡化字：胡夏；英文：Hu Xia aka Calvin；1990年3月1號—），係中國大陸男歌手，廣西南寧人。2009年尾，參加台灣歌唱選秀節目第六屆《超級星光大道》，喺2010年5月14號總冠軍賽攞到冠軍出道，賽後簽約Sony Music。2010年12月出首張專輯《胡 愛夏》，憑住呢張專輯攞到第十七屆新加坡金曲獎「最佳新人獎搶位賽」，係第一位攞到呢個獎嘅中國男歌手。

經歷
2006年，做咗校園十大歌手比賽冠軍。2008年，加入蒙牛酸酸乳音樂夢想學院「奔向北京，成就音樂夢想」。2009年10月，參加台灣中視超級星光大道。
2010年5月14號，攞到台灣第六屆超級星光大道總冠軍，同索尼音樂簽下唱片合約。同年6月，同北京光線傳媒續簽經紀約。12月17號，喺台灣正式出個人首張專輯《胡 愛夏》，大陸版喺2011年1月10號出。
2011年，為電影《那些年，我們一起追的女孩》唱主題曲《那些年》，喺港台各大權威排行榜佔多期第一，而家仲創造記錄，並攞幾個獎。
2012年2月24號，喺台灣出第二張專輯《燃點》，特別收錄《那些年》。同年5月4號，喺台灣出改版專輯《燃點人氣冠軍影音慶功版》。同年7月，喺湖南參加《百變大咖秀》，模仿過張學友、張雨生、林志炫。
2013年6月22號，喺台灣出第三張專輯《傻瓜探戈》，以復古嘅味道嘗試新曲風同舞蹈。同年，亦為電影《甜心巧克力》同《四大名捕2》唱《一定有個你》同《放下》。
2014年，佢為電影《同桌的你》唱同名主題曲《同桌的你》。同年，亦為電影《四大名捕3》唱主題曲《無情》，為電視劇《16個夏天》線上唱插曲《你在哪裡》。
2015年，佢為電視劇《好想談戀愛》唱插曲《幸福在這裏》。2017年，佢為電視劇《夏至未至》唱主題曲《夏至未至》。2018年，佢為電視劇《泡沫之夏》唱主題曲《我們的愛沒有錯》。同年，亦為古裝劇《延禧攻略》獻唱片尾曲《紅牆嘆》。
2019年，佢為古裝劇《知否知否應是綠肥紅瘦》唱主題曲《知否知否》。同年，亦為網劇《我只喜歡你》唱主題曲《我只喜歡你》，為古裝劇《倚天屠龍記》唱片尾曲《何為永恆》。

《歌手·當打之年》
2020年2月，加盟湖南衛視《歌手·當打之年》，喺第三輪淘汰賽憑住《張三的歌》奇襲徐佳瑩獲勝，但喺終極對決輸咗畀吉克雋逸遭到淘汰，攞唔到正式補位資格，之後喺突圍賽演唱《花期》喺組內對決輸咗畀毛不易直接遭到淘汰。

慈善公益活動、代言
2010/06/14  攞到廣西南寧共青團南寧市委志願者協會畀「南寧市青年志願者形象大使」嘅稱號。
2010/06/21  探訪重慶市長壽區石堰鎮真維斯希望小學，攞到重慶市青基會畀「希望教師推廣大使」嘅稱號。
2010/07/02  廣西青年聯合會請佢做「桂台青少年交流形象大使」。
2010/06/30~2010/07/05  跟桂台經貿文化交流考察團廣西青年分團去台灣考察，喺台灣彰化縣等地做文化交流同表演。
2010/10/10  做「廣西南寧市青年志願者形象大使」。
2011/04/23  喺台灣花蓮縣瑞穗鄉鄉公所前廣場參加桂台文化交流任務。
2011/04/24  花蓮太魯閣觀光宣傳。
2011/05/04  以南寧市青年志願者形象大使之身分參加廣西青聯九屆全會。
2011/07/31  「生態行動助力中國」瀋陽站。
2011/10-2012/01  南寧/北京 CCTV「夢想合唱團」南寧代言人 公益專案為關心南寧明天孤兒學校學生的心理健康 攞到20萬公益基金。
2011/11/18  北京 58同城」神奇成長計畫「參與明星物品義賣，並親自去中國青少年發展基金會捐贈善款，幫助貧困大學生完成學業。
2012/03/01  受邀做紅心字會「「CoCo-LOVE」點燃弱勢家庭希望燭光」公益零錢捐活動代言人。
2012/03/18  參加「321世界唐氏癥日」活動，用優美歌聲，以實際行動支持。
2012/05/12  參加「愛。傳承」公益關懷巡迴演唱會高雄場，同唱歌。
2012/07/29  上海FANCL無添加周代言。
2012/09/16  做「LOVE earth LOVE music」系列公益音樂活動北京站嘉賓。
2013/06/26  做紅心字會公益大使，籌募弱勢兒童營養餐費，捐出1000杯待用飲料。
2013/07/02  做紅心字會公益大使，幫助弱勢家庭兒童籌募營養餐費，親手調製飲品。
2013/09/01  做香港「太陽計畫」超級榮譽太陽使者
2013/12/08  參加北京「2013MusicRadio」我要上學海馬汽車愛•回家助學行動
胡大剛

胡大剛，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（新北市第十一選舉區），但未能當選。
胡天佑

胡天佑（英文：Michael Woo，1984年9月26號—）係香港男演員，舊時做過now TV觀星台娛樂新聞主播等工作，自2015年開始幫無綫電視劇集做特約演員，亦有演出網劇同ViuTV劇集。

演出
呢個表唔完整，歡迎加料。
胡娜

胡娜（1963年4月16號—）係從前中華人民共和國嘅女網球手。1983年變節去咗美國打波。

屋企
佢有個細佬叫做胡佳[未記出處或冇根據]。

球員生涯
呢節要加長。
胡子初

胡子初，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
胡夫金字塔

胡夫金字塔係一座喺埃及吉薩嘅金字塔，喺公元前2580年到前2560年由古埃及第四王朝嘅法老王胡夫叫人起嘅。
佢係古代世界七大奇蹟之中，歷史最耐嘅一個，更係唯一到而家重未消失嘅。
喺開放街圖（Open Street Map）嘅胡夫金字塔地圖。
維基同享有多媒體嘅嘢：Great Pyramid of Giza
藤谷陽介

藤谷陽介（1981年2月13號—）係日本足球員，司職守門員，效力大阪飛腳。
藤谷美紀

藤谷美紀 ，係日本嘅一個女演員。

拍過嘅作品一覽
呢個表唔完整，歡迎加料。
藤野朋子

藤野朋子 ，係日本嘅一個女藝人同埋配音員。
藤白菫

藤白菫 ，係日本嘅一個女演員。

拍過嘅作品一覽
呢個表唔完整，歡迎加料。
藤直也

藤直也（1993年5月31號—）係日本足球員，司職中場，效力過愛媛FC。
藤縣

藤縣係中國廣西梧州一縣，面積3943平方公里，人口93萬。
藤谷匠

藤谷匠（1995年12月6號—）係日本足球員，打後衞位置，效力FC岐阜。
藤谷壯

藤谷壯（1997年10月28號—）係日本足球員，司職後衞，效力北九州向日葵。
臘腸

臘腸係廣東嘢食，臘味嘅一種，用豬嘅大腸衣包豬肉餡，再將佢曬乾。而風乾嘅臘腸又叫風腸。
臘鴨

臘鴨係唐人傳統嘢食臘味嘅一種，做法係將鴨嘅內臟清理，洗好隻鴨之後用鹽醃好鴨醬。

其他用法
因為臘鴨嘅處理過程同古埃及木乃伊嘅製作過程差唔多，加上保存嘅方法同而家死屍嘅處理又有幾分相似，所以有人將「臘鴨」借代為「死屍」。
舊時舖頭賣臘鴨係一隻一隻咁掛喺出便，成隻鴨得條頸做支點，全身下垂，形象同一個人吊頸死有幾分相似，所以有人將「掛臘鴨」借喻為「吊頸自殺」。
因為「臘鴨」喺粵語同「垃圾」差唔多音，所以粵語地區又將「臘鴨」借喻為「垃圾」。香港動畫《麥兜故事》都有用過：黎根（黃秋生配音）主持新聞報道嗰陣時其中一句就係「香港嘅運動員唔係臘鴨，呀…各位對唔住，應該係垃圾唔係臘鴨」。
臥底巨星

《臥底巨星》（英文：Keep Calm and Be a Superstar）係2018年上畫嘅港產片，由陳奕迅、李榮浩、李一桐、陳國坤、崔志佳、許紹雄、劉浩龍、田啟文主演，谷德昭執導。
臥底的退隱生活

《臥底的退隱生活》係2022年開拍嘅港產片，由謝安琪、鄧月平、陳毅燊、唐詩詠、鄭丹瑞、程人富、關浩傑主演，高子彬執導。故仔用一位退隱咗喺女警重出江湖做題材。
臘腸卷

臘腸卷係懷舊點心，用澄麵同生粉搓嘅麵皮捲住一條臘腸再蒸熟。
臘腸樹

吊瓜樹：臺灣叫臘腸樹，學名係Kigelia africana，紫葳科吊瓜樹屬嘅落葉喬木。
牛角樹：中國大陸北話區叫臘腸樹，學名係Cassia fistula，豆科決明屬嘅落葉喬木。
臘腸狗

臘腸狗（英文：Dachshund），或者叫臘腸犬，係種中型嘅狗，古時用嚟打獵，而家用嚟做寵物。皆因身形比較長，睇落有少少似臘腸，所以粵文叫佢做「臘腸狗」。
行政區

行政區（粵拼：hang4 zing3 keoi1）係講緊一個國按住行政需要，嚟將塊領土分區。好多時，唔同國嘅行政區，都會有唔同嘅名同埋分法。

三級行政區劃制度
即係個國家嘅行政區劃總共分三個層次，而每一個層次嘅行政區都會設立政府。

中國大陸
中國行政區劃自從辛亥革命建立咗中華民國之後，個地方政府喺憲法嘅角度，分做三個層次：
第一級：省級行政區
第二級：縣級行政區
第三級：鄉級行政區
喺中國大陸境內，根據中華人民共和國憲法第三十條規定：全國分做省、自治區、直轄市；省、自治區分為自治州、縣、自治縣、市；直轄市同埋較大嘅市分為區、縣；自治州分為縣、自治縣、市；縣、自治縣分為鄉、民族鄉、鎮。
憲法第九十五條規定「省、直轄市、縣、市、市轄區、鄉、民族鄉、鎮設立人民代表大會同埋人民政府。」各級行政區都會設立政府。
根據呢兩條規定，「三級行政區劃制度」係直轄市嘅基本行政區劃制度。事實上，除咗4個直轄市、海南省、同埋部分省實行局部嘅省直接咁管轄縣同縣級市之外，成個國家都係以四級行政區劃制度為主。

民國時期
民國初期，繼續用清朝嘅區劃制度，省、道、府、縣四級制。到中期，明國開始實行省、縣二級制，而省同縣之間亦有一個叫做“行政督察區？嘅準行政區，所以最多係可以計做三級行政區劃制度。

四級行政區劃制度
講緊國家嘅行政區劃總共分做四個層次，而每個層次嘅行政區都有設立政府。

中國大陸
中國大陸實際上每一個省或者自治區，都係用四級行政區劃制度為主：
第一級：省、自治區、直轄市、特別行政區。
第二級：
地級市、自治州、地區、盟：呢一層係除咗海南省以外，直轄市、其他省、同埋自治區一般都會有嘅一種行政單位（即係地級行政區）。
直轄市嘅市轄區；直轄市、海南省所管嘅縣、市（包埋地級市同縣級市）等等嘅行政單位。
第三級：
縣級市（除咗直轄市同埋海南省以外）、縣、自治縣、同埋旗等等嘅縣級行政單位（即係縣級行政區）；
海南省同埋直轄市境內：鄉、鎮等等嘅鄉級行政單位（即係鄉級行政區）。
第四級：除咗海南省同埋直轄市以外嘅鄉、鎮（即係鄉級行政區）。

中華人民共和國成立後
直至1970年代，中華人民共和國嘅行政區劃，同民國時期嘅體制基本一樣，但係部分省就會同埋工業中心嘅所謂「較大嘅市」出現「市管縣」。喺呢個時候，個國家係以「三級行政區劃制度」為主，省、較大城市、縣、鄉並存嘅「四級行政區劃制度」。
到1975年，政府頒佈《中華人民共和國憲法》，喺地區設立地方代表國家嘅權力機關——人民代表大會；而地方每一級嘅革命委員會，就係地方每一級代表大會嘅常設機關，同時又係「地方各級人民政府」。
所以，作用好似準行政區嘅地區，已經演變成為行政區，而因為省同縣之間出現地級行政區，所以省、自治區全部演變做四級：即係省、地級行政區、縣級行政區、同埋鄉級行政區四個層次。
隨住1983年開始嘅地級行政區劃改革，「地區」改制做「市」，出現地級市；省轄市就改名做「地級市」，以前嘅地管市、地管縣就變做「市管市」、「市管縣」；到2005年，除咗4個直轄市、海南省、同埋部分省繼續直接咁管縣同縣級市以外，國家已經完全以「四級行政區劃制度」為主。

中華人民共和國
内文：中華人民共和國政區
喺中國大陸地區，三級同四級行政區劃已經實際上並存。第一種類型係省級、縣級、同鄉級；第二種類型係省級、地級、縣級、同鄉級。另外特別行政區就有兩個級數。
省級：省、自治區、直轄市和特別行政區；
地級：地級市、自治州、盟、地區；
縣級：縣、縣級市、自治縣、旗、自治旗、特區 、區、林區、市轄區；
鄉級：鄉、民族鄉、鎮、街道辦事處、蘇木、民族蘇木

俄羅斯聯邦
内文：俄羅斯政區
俄羅斯行政區嘅劃分比較複雜，由89個唔同嘅行政分區（субъект）一齊組成。喺2000年，俄羅斯聯邦將行政簡單化，分咗做七個聯邦管區（федеральный округ）。
第一級政區：
49個州（Область）：最普遍嘅分區
2個聯邦直轄市（Федеральный город）：重要城市（莫斯科同聖彼得堡）
21個自治共和國（Автономная республика）：21個自治權比較高嘅分區，一般都係少數民族比較多嘅地方
1個自治州（Автономная область）：特設分區（猶太自治州）
6個邊疆區（Края）：自治權介乎州同共和國中間

其他國家
美國劃做州同埋特區，州以下有縣、市。
法國分做大區，下面就有省、區、鄉、同市鎮。（睇法國政區）。
南韓分坐六個地理區域，行政區分南韓特別市、廣域市、同道
挪威全國有19個行政區（Fylke），下面就再有433個市政局（kommune）。
行政機構

行政機構係負責行政工作嘅政府機構。狹義上嘅「政府」就係專指政府嘅行政機構。
呢篇行政機構係政治類嘅楔位文章，未完成；麻煩你幫手加下料，充實佢。
行政署

行政署（英文：Administration Wing）全名政務司司長辦公室轄下行政署（英文：Administration Wing, Chief Secretary's Office），係香港政府總部入面嘅一個機構，負責政府總部行政，例如管理中區政府合署，聯繫香港廉政公署、申訴專員公署等機構。二零零七年七月一號之前，法律援助署亦都屬於行政署。
現任行政署長係蔡潔如。
行政

行政，係指政策嘅執行，屬三權分立其中一部份。負責行政嘅政府機構叫行政機構。
行政法

行政法係管轄政府行政分支機構行為嘅法例，係公法嘅一種。
行政長官

行政長官，分別根據兩本基本法，係中華人民共和國嘅特別行政區嘅元首同政府首長，又叫做特別行政區首長，簡稱特首。
行德浩二

行德浩二（1965年1月28號—）係退役日本足球員，教練，執教過清水心跳，不丹足球代表隊，FC岐阜，Angthong FC，及尼泊爾足球代表隊。
行憲紀念日

行憲紀念日（英文：Constitution Day）係中華民國一個紀念日，紀念制憲國民大會代表喺民國35年（1946年）12月25號三讀通過中華民國憲法，並喺民國36年（1947年）12月25號正式行憲。民國52年到89年（1963年到2000年）期間，行憲紀念日係中華民國嘅國定假日，放假一日，不過皆因撞正同聖誕節係同一日，好多人都當聖誕節去慶祝。
艾華達

艾華達（英文：Al-Wehdat SC）係約旦安曼一間職業足球球會，依家踢緊約旦職業足球聯賽。
艾華卡拉

艾華卡拉（英文：Al-Wakrah SC）係卡塔爾沃克拉一間職業足球球會，依家踢緊卡塔爾星級足球聯賽。
艾蒂安雷諾

艾蒂安雷諾（Étienne Lenoir，1822年1月12號—1900年8月4號）係比利時工程師，1858年發明內燃機。佢亦改良過電報技術。
艾菲爾

艾菲爾（法文：Alexandre Gustave Eiffel，1832年12月15號—1923年12月27號），係法國工程師，最出名作品係法國巴黎艾菲爾鐵塔。
艾蒙尼亞

艾蒙尼亞（Manuel Almunia Rivero，1977年5月19號—）係西班牙足球員，司職足球守門員。職業生涯主要喺阿仙奴踢波，2008年開始着1號波衫，後來由正選門將貶為後備。至2012年加盟英格蘭足球冠軍聯賽球會屈福特。

花名
有香港人同佢改咗個花名叫「阿檬尼亞」（亞摩尼亞，NH3，一種有怪味嘅清潔劑），重走去討論區開文問問題：「邊個球員最臭？」。
艾華斯爾

艾華斯爾（英文：Al Wasl F.C.），係阿拉伯聯合酋長國杜拜嘅一間職業足球球會，依家踢緊阿聯酋阿拉伯海灣聯賽。
艾華路奧迪奧蘇拿

艾華路奧迪奧蘇拿（西班牙文：Álvaro Odriozola，1995年12月14號—）係西班牙一個男足球員，踢開翼鋒同埋後衛，而家效力西甲球隊皇家馬德里。

威水嘢
奧迪奧蘇拿舊時嗰陣入選過西班牙U21國家隊，仲幫過佢哋殺入2017年U21歐洲國家盃決賽。
費魯茲米斯南

費魯茲米斯南（馬來話：Fairuz Misran，1985年1月19號—2023年9月8號）係馬來西亞沙巴州嘅歌手同埋網紅。佢以模仿已故巨星比·南利而出名。2023年9月8號過身，終年38歲。
貼身36

《貼身36》（Stuck Together 36）係香港電視娛樂製作嘅真人騷節目，2020年8月17號到9月4號逢禮拜一到五22:30-23:00喺ViuTV播出。節目有6組參賽者，每組2人，而同一組人要喺畀手扣鎖埋一齊嘅情況下，喺同一間服務式住宅單位（最後一個回合係營地）生活36個鐘頭，期間要跟節目組要求做任務。節目參賽者包括曾贊學、英健朗、沈殷怡、余逸思同埋一啲素人。
貼紙

貼紙，標籤一種，紙一種，文具一種，正面印色彩，印圖案，印文字，背面有膠質，可黐住啲嘢。一般貼來做標記，亦可做裝飾。有啲可以唔用膠質，而用靜電，方便甩出來再用。貼紙一九三五年發明。
有啲可收集，貼落簿，例如貼紙簿，一九七〇年足球世界杯開始。現今有啲郵票，改為用貼紙。航空公司同酒店貼紙，有啲人用來裝飾行李，以示去過地方。有啲貼實當做封條，一拆必爛。有啲貼來以示做過，或者用來識別人。商舖用來貼價錢，特價再貼一張。
以往要工廠製，家陣有貼紙機，屋企都可整。遊樂用有影貼紙相。
材質有用紙，後尾有啲用塑膠。
貼嘉莎芝同埋師順通

貼嘉莎芝同埋師順通（泰文名：ท้าวเทพกระษัตรี 同ท้าวศรีสุนทร）係泰國民族女英雄，佢哋喺1785年抗擊緬甸軍入侵。響男人主帥陣亡咗之後；女扮男裝，用盡計謀，以極其劣勢嘅兵力取得布吉島保衛戰嘅最終勝利。戰後泰王冊封兩人最高嘅榮譽——一等白象勳章。
而家島上兩條主要道路以兩人命名，分別係貼嘉莎芝路（Thep Kasattri Road，即402號公路），師順通路（Sri Sunthon Road，即4025號公路）。兩條路嘅交匯處大朗鎮迴旋處有佢哋紀念碑，碑附近有座師順通寺，1993年起嘅一座跨海橋被命名為貼嘉莎芝大橋。布吉府嘅府徽上亦有兩人企像。
貼紙簿

貼紙簿係一種簿，專收集貼紙，貼喺本簿入便。通常會有主題，好似電視劇、世界盃之類。有廠商專門出來做周邊產品來賣，貼紙會貼喺簿中特定位置。有連簿連貼紙咁賣，有簿同貼紙分開賣。甚至貼紙要抽，買時唔知內容，要買好多，或者同人以物易物先至齊。
貼紙簿早就有。到1970年，墨西哥舉辦1970年FIFA世界盃，廠商乘機推出貼紙簿，自始成為風潮。
貼士

考試貼士，等學生預先知道考試範圍，唔使成本教科書讀晒。
賽馬貼士，有就落重飛投注，而家馬經版報紙一定有自稱內幕貼士，馬房或馬主提供。
股市嘅貼士，即係內幕交易嘅消息，邊間上市公司、股市大戶有大動作，散戶相信照跟就發達啦。
謎語貼士
服務嘅貼士，即係服務小費，本來係服務員做得好，客人滿意先有，不過行規話收硬，係定額小費唔畀就唔得。
打機貼士通常叫做「攻略」，集結成書就叫「攻略本」，等其他玩家預先知道點玩，減少設置錯誤同亂用點數而搞到出現「砍掉重練」情況。